Lucius Episcopus, servus servorum Dei, venerabilibus fratribus, universis Episcopis per Gallias constitutis, salutem et Apostolicam benedictionem. Juxta canonicam sanctionem omninò providendum est Episcopis, ut aliæ Ecclesiæ et antiquiores propter novas suam justitiam aut decimam non perdant, sed semper ad antiquiores Ecclesias persolvatur. Ideóque, quoniam religiosorum fratrum Cluniacensium quieti nos convenit providere, per Apostolica vobis scripta mandamus, quatinus in Parochiis ad Cluniacense Monasterium pertinentibus, absque assensu Cluniacensis Abbatis nullus Ecclesiam vel Capellam ædificare præsumat, salva in omnibus Apostolicæ Sedis auctoritate. Datum Laterani XI. Kalendas Junii.